**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 76/01.11.2018**

***privind aprobarea participării Comunei Caţa în proiectul "Economia socială, o nouă şansă!" în "Program Operaţional Capital Uman 2014-2010",***

***Axa prioritară 4: Incluziunea socială şi combaterea sărăciei,***

***Obiectivul tematic 9: Promovarea incluziunii sociale, combaterea sărăciei şi a oricărei forme de discriminare,***

***Prioritatea de investiţii 9v: Promovarea antreprenoriatului social şi a integrării vocaţionale în întreprinderile sociale şi economia socială şi solidară pentru a facilita accesul la ocuparea forţei de muncă,***

***Obiectiv specific 4.16: Consolidarea capacităţii intreprinderilor de economie socială de a funcţiona într-o maniera auto-sustenabilă***

Consiliul Local al Comunei Caţa întrunit de îndată în şedinţă din data de 01.11.2018;

Având în vedere referatul de specialitate nr. 4526/01.11.2018 în care doamna Leon Anastasia, în calitate de asistent social subliniază existenţa pe raza comunei Caţa a numeroase persoane care fac parte din grupul ţintă al acestui program susmenţionat şi care vor putea fi beneficiare ale măsurilor propuse în cadrul acestuia în vederea integrării lor din punct de vedere socio-profesional.

Conform prevederilor OUG nr. 40/2015 privind gestionarea financiară a fondurilor europene pentru perioada de programare 2014–2020 şi ale HG nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014–2020;

În temeiul prevederilor art. 36 alin. (9), art. 115 alin. (1) lit. a) şi alin. (2) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1 Se aprobă participarea comunei Caţa în proiectul "Economia socială, o nouă şansă!" în "Program Operaţional Capital Uman 2014-2010", Axa prioritară 4: Incluziunea socială şi combaterea sărăciei, Obiectivul tematic 9: Promovarea incluziunii sociale, combaterea sărăciei şi a oricărei forme de discriminare, Prioritate de investiţii 9v: Promovarea antreprenoriatului social şi a integrării vocaţionale în intreprinderile sociale şi economia socială şi solidară pentru a facilita accesul la ocuparea forţei de muncă, Obiectiv specific 4.16: Consolidarea capacităţii intreprinderilor de economie socială de a funcţiona într-o maniera auto-sustenabilă.

Art. 2 Primarul Comunei Caţa va asigura ducerea la îndeplinire a prezentei hotărâri.

Art. 3 Se împuterniceşte Primarul Comunei Caţa să semneze prin specimen de semnătură electronic, toate documentele aferente proiectului cu respectarea cerinţelor din ghidul de finanţare.

Art. 4 Se aprobă, în vederea evaluării comunităţii locale, modelul de chestionar "Identificarea nevoilor grupului ţintă pentru înfiinţare de intreprinderi sociale" (Anexa I), care face parte din integrantă din prezenta hotărâre.

Art. 5 Secretarul Comunei Caţa va comunica prezenta hotărâre Instituţiei Prefectului – Judeţul Braşov şi primarului Comunei Caţa.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 8; Nr. voturi pentru = 8; Nr. voturi contra = 0.